CELEX: 32012R0347
Language: mt
Date: 2012-04-16 00:00:00
Title: Regolament tal-Kummissjoni (UE) Nru 347/2012 tas- 16 ta’ April 2012 li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar ir-rekwiżiti għall-approvazzjoni tat-tip għal ċerti kategoriji ta’ vetturi bil-mutur fir-rigward ta’ sistemi avvanzati għal ibbrejkjar f’emerġenza

21.4.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 109/1
               
            REGOLAMENT TAL-KUMMISSJONI (UE) Nru 347/2012
      tas-16 ta’ April 2012
      li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar ir-rekwiżiti għall-approvazzjoni tat-tip għal ċerti kategoriji ta’ vetturi bil-mutur fir-rigward ta’ sistemi avvanzati għal ibbrejkjar f’emerġenza
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (1), u partikolarment l-Artikolu 14(1)(a) u l-Artikolu 14(3)(a) tiegħu,
      Billi:
      
                  (1)
               
               
                  Ir-Regolament (KE) Nru 661/2009 huwa Regolament separat għall-iskopijiet tal-proċedura tal-approvazzjoni tat-tip prevista bid-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru) (2)
                  
               
            
                  (2)
               
               
                  Ir-Regolament (KE) Nru 661/2009 jistabbilixxi r-rekwiiti bażiċi għall-approvazzjoni tat-tipi ta’ vetturi bil-mutur tal-kategoriji M2, M3, N2 u N3 fir-rigward tal-installazzjoni ta’ sistemi avvanzati għal ibbrejkjar f’emerġenza (AEBS). Huwa neċessarju li wieħed jistabbilixxi l-proċeduri, it-testijiet u r-rekwiżiti speċifiċi għal din l-approvazzjoni tat-tip.
               
            
                  (3)
               
               
                  Ir-Regolament (KE) Nru 661/2009 jistabbilixxi obbligu ġenerali għal vetturi tal-kategoriji M2, M3, N2 u N3 li jkunu mgħammra b’AEBS.
               
            
                  (4)
               
               
                  Ir-Regolament (KE) Nru 661/2009 jistipula li l-Kummissjoni tista’ tadotta miżuri li jeżentaw lil ċerti vetturi jew klassijiet ta’ vetturi tal-kategoriji M2, M3, N2 u N3 mill-obbligu li jinstallaw AEBS taħt ċerti kundizzjonijiet.
               
            
                  (5)
               
               
                  Analiżi tal-ispiża/benefiċċji u tal-aspetti tekniċi u ta’ sikurezza wriet li ser ikun meħtieġ aktar żmien qabel ma jiġu applikati rekwiżiti ta’ firxa wiesgħa għal AEBS għat-tipi kollha ta’ vetturi tal-kategoriji M2, M3, N2 u N3 . Partikolarment, għandha tingħata attenzjoni għat-teknoloġija tal-ibbrejkjar u s-sistema ta’ sospensjoni tal-fus ta’ wara użati fuq dawk il-vetturi meta jiġu speċifikati regoli dettaljati li jikkonċernaw ir-rekwiżiti speċifiċi tal-ittestjar u tekniċi għall-approvazzjoni tat-tip ta’ dawk il-vetturi fir-rigward tal-AEBS tagħhom. Għaldaqstant huwa xieraq li wieħed jimplimenta dawk ir-rekwiżiti f’żewġ stadji, li jibdew b’approvazzjoni ta’ livell 1, li jkun jinkludi rekwiżiti adattati għal twissija ta’ ħabta u bbrejkjar ta’ emerġenza għal tipi ta’ vetturi tal-kategoriji M3 u N3 kif ukoll tipi ta’ vetturi tal-kategorija N2 b’massa massima li taqbeż it-8 tunellati, sakemm dawn it-tipi ta’ vetturi jkunu mgħammra b’sistemi ta' bbrejkjar pnewmatiċi jew air-over-hydraulic u b’sistemi ta’ sospensjoni tal-fus ta’ wara pnewmatiċi. Dawk ir-rekwiżiti għandhom jiġu estiżi wkoll u kkumplimentati f’tieni stadju, permezz ta’ approvazzjoni ta’ livell 2, biex japplikaw ukoll għal tipi ta’ vetturi b’sistemi ta’ bbrejkjar idrawliċi u sistemi ta’ sospensjoni tal-fus ta’ wara mhux pnewmatiċi u biex jinkludu tipi ta’ vetturi tal-kategorija M2 u tal-kategorija N2 b’massa massima li ma taqbiżx it-8 tunellati. Il-perjodu għall-implimentazzjoni tal-approvazzjoni ta’ livell 2 għandu jagħti żmien biżżejjed għall-kisba ta’ aktar esperjenza b'dawk is-sistemi u biex jippermetti aktar żviluppi tekniċi f’dan il-qasam, kif ukoll għall-Kummissjoni Ekonomika tan-Nazzjonijiet Uniti għall-Ewropa (UNECE) biex tadotta rekwiżiti internazzjonali armonizzati ta’ prestazzjoni u tal-ittestjar għat-tipi ta’ vetturi tal-kategoriji kkonċernati. Għalhekk, mhux aktar tard minn sentejn qabel id-data tal-implimentazzjoni tal-approvazzjoni ta’ livell 2, il-Kummissjoni għandha tadotta l-kriterji tal-ittestjar tat-twissija u l-attivazzjoni tal-ibbrejkjar għal tipi ta’ vetturi tal-kategorija M2 u tal-kategorija N2 b’massa massima li ma taqbiżx it-8 tunnellati, b’kunsiderazzjoni għal aktar żviluppi fil-livell tal-UNECE dwar din il-kwistjoni.
               
            
                  (6)
               
               
                  L-analiżi tal-ispiża/benefiċċju wriet ukoll li l-applikazzjoni obbligatorja tal-AEBS tiġġenera aktar spejjeż milli benefiċċji u għalhekk tidher li mhix adattata għall-klassijiet ta’ vetturi li ġejjin: il-kategorija N2 vetturi semitrejler tal-irmonk b’massa massima li taqbeż it-3,5 tunnellati iżda li ma taqbiżx it-8 tunnellati, il-vetturi tal-kategoriji M2 u M3 tal-Klassi A, Klassi I u Klassi II, u karozzi tal-linja artikulati tal-kategorija M3 tal-Klassi A, Klassi I u Klassi II. Barra minn dan, restrizzjonijiet tekniċi u fiżiċi jagħmluha impossibbli li jiġi installat it-tagħmir ta’ detezzjoni ta’ ħabta b’tali mod li jiżgura l-funzjonament affidabbli ta’ dan fuq ċerti vetturi għal skop speċjali, vetturi off-road u vetturi b’aktar minn tliet fusien. Vetturi ta’ dawk il-kategoriji għalhekk għandhom ikunu eżentati mill-obbligu li jinstallaw AEBS.
               
            
                  (7)
               
               
                  Il-miżuri stabbiliti f’dan ir-Regolament huma skont l-opinjoni tal-Kumitat Tekniku — Vetturi bil-mutur,
               
            ADOTTAT DAN IR-REGOLAMENT:
      Artikolu 1
      Ambitu
      Dan ir-Regolament japplika għal vetturi bil-mutur tal-kategoriji M2, M3, N2 u N3 , kif definit fl-Anness II mad-Direttiva 2007/46/KE, bl-eċċezjoni ta’ dawn li ġejjin:
      
                  (1)
               
               
                  vetturi semitrejler tal-irmonk tal-kategoriji N2 b’massa massima li taqbeż it-3,5 tunnellati iżda li ma taqbiżx it-8 tunellati;
               
            
                  (2)
               
               
                  il-vetturi tal-kategoriji M2 u M3 tal-Klassi A, Klassi I u Klassi II;
               
            
                  (3)
               
               
                  il-karozzi tal-linja artikulati tal-kategorija M3 tal-Klassi A, Klassi I u Klassi II;
               
            
                  (4)
               
               
                  veturi off-road tal-kategoriji M2, M3, N2 u N3 kif hemm referenza għalihom fil-punti 4.2 u 4.3 tal-Parti A tal-Anness II mad-Direttiva 2007/46/KE;
               
            
                  (5)
               
               
                  vetturi għal skop speċjali tal-kategoriji M2, M3, N2 u N3 kif hemm referenza għalihom fil-punt 5 tal-Parti A tal-Anness II mad-Direttiva 2007/46/KE;
               
            
                  (6)
               
               
                  vetturi tal-kategoriji M2, M3, N2 u N3 b’aktar minn tliet fusien
               
            Artikolu 2
      Definizzjonijiet
      Għall-iskopijiet ta’ dan ir-Regolament, id-definizzjonjiet stabbiliti fid-Direttiva 2007/46/KE u fir-Regolament (KE) Nru 661/2009 għandhom japplikaw.
      Barra minn dan, għandhom japplikaw id-definizzjonijiet li ġejjin:
      
                  (1)
               
               
                  “tip ta’ vettura fir-rigward tas-sistema avvanzata ta’ bbrejkjar ta’ emerġenza” (AEBS) tfisser kategorija ta’ vetturi li ma jvarjawx f’aspetti essenzjali, inkluż għal:
                  
                              (a)
                           
                           
                              l-isem kummerċjali jew il-marka tal-fabbrika tal-manifattur;
                           
                        
                              (b)
                           
                           
                              karatteristiċi tal-vettura li jinfluwenzaw b’mod sinjifikanti l-prestazzjoni tal-AEBS;
                           
                        
                              (c)
                           
                           
                              it-tip u d-disinn tal-AEBS;
                           
                        
            
                  (2)
               
               
                  “vettura inkwistjoni” tfisser il-vettura li qed tiġi testjata’
               
            
                  (3)
               
               
                  “mira” tfisser karozza tal-passiġġieri bi produzzjoni ta’ serje ta’ volum għoli tal-kategorija M1 AA saloon kif definit fil-punt 1 tat-Taqsima C tal-Anness II mad-Direttiva 2007/46/KE jew, fil-każ ta’ mira dgħajfa, oġġett li huwa rappreżentattiv ta’ vettura bħal din f’termini tal-karatteristiċi tad-detezzjoni tagħha applikabbli għas-sistema tas-sensur tal-AEBS li qed ikun ittestjat;
               
            
                  (4)
               
               
                  “soft target” tfisser mira li ser ikollha dannu minimu u tikkawża dannu minimu lill-vettura inkwistjoni fil-każ ta’ ħabta’
               
            
                  (5)
               
               
                  “mira li tiċċaqlaq” tfisser mira li tivvjaġġa b’veloċità kostanti fl-istess direzzjoni u fiċ-ċentru tal-istess karreġġata li fiha tkun qed tivvjaġġa l-vettura inkwistjoni;
               
            
                  (6)
               
               
                  “mira stazzjonarja” tfisser mira wieqfa li tħares fl-istess direzzjoni u li tinsab fiċ-ċentru tal-istess karreġġata tal-ivvjaġġar tat-test bħall-vettura inkwistjoni;
               
            
                  (7)
               
               
                  “fażi ta’ twissija ta’ ħabta” tfisser il-fażi li tippreċedi direttament il-fażi ta’ bbrejkjar ta’ emerġenza, li matulha l-AEBS tavża lis-sewwieq dwar ħabta minn quddiem potenzjali;
               
            
                  (8)
               
               
                  “fażi ta’ bbrejkjar ta’ emerġenza” tfisser il-fażi li tibda meta l-AEBS tagħti talba għal ibbrejkjar mill-anqas deċellerazzjoni ta’ 4 m/s2 lis-sistema ta’ bbrejkjar tas-servizz tal-vettura;
               
            
                  (9)
               
               
                  “spazju komuni” jfisser żona fejn żewġ funzjonijiet ta’ informazzjoni jew aktar jistgħu jintwerew, imma mhux b’mod simultanju;
               
            
                  (10)
               
               
                  “awtokontroll” ifisser funzjoni integrata li tikkontrolla għal xi ħsara fis-sistema fuq bażi semikontinwa mill-anqas sakemm is-sistema tkun attiva;
               
            
                  (11)
               
               
                  “ħin sal-ħabta (TTC - time to collision)” ifisser il-valur tal-ħin miksub billi tinqasam id-distanza bejn il-vettura inkwistjoni u l-mira bil-veloċità relattiva tal-vettura inkwistjoni u l-mira, f’mument wieħed fil-ħin.
               
            Artikolu 3
      Obbligi tal-Istati Membri
      1.   B’effett mill-1 ta’ Novembru 2013, awtoritajiet nazzjonali għandhom jirrifjutaw, fuq bażijiet relatati mal-AEBS, milli jagħtu approvazzjoni tat-tip KE jew approvazzjoni tat-tip nazzjonali fir-rigward ta’ tipi ġodda ta’ vetturi li ma jikkonformawx mar-rekwiżiti stabbiliti fl-Annessi II u III, bl-eċċezzjoni tar-rekwiżiti tal-approvazzjoni ta’ livell 2 fl-Anness II u l-kriterji ta’ suċċess/falliment stabbiliti fl-Appendiċi 2 ma’ dak l-Anness u bl-eċċezzjoni tal-vetturi mhux mgħammra b’sospensjoni pnewmatika tal-fus ta’ wara.
      2.   B’effett mill-1 ta’ Novembru 2015, awtoritajiet nazzjonali għandhom, fuq bażijiet relatati mal-AEBS, jikkunsidraw li ċertifikati ta’ konformità fir-rigward ta’ vetturi ġodda m’għadhomx aktar validi għall-iskopijiet tal-Artikolu 26 tad-Direttiva 2007/46/KE, u jipprojbixxu r-reġistrazzjoni, il-bejgħ u d-dħul fis-servizz ta’ dawn il-vetturi, fejn dawn il-vetturi ma jikkonformawx mar-rekwiżiti stabbiliti fl-Annessi II u III, bl-eċċezzjoni tar-rekwiżiti tal-approvazzjoni ta’ livell 2 fl-Anness II u l-kriterji suċċess/falliment stabbiliti fl-Appendiċi 2 ma’ dak l-Anness u bl-eċċezzjoni ta’ vetturi mhux mgħammra b’sospensjoni pnewmatika tal-fus ta’ wara.
      3.   B’effett mill-1 ta’ Novembru 2016 awtoritajiet nazzjonali għandhom jirrifjutaw, fuq bażijiet relatati mal-AEBS, milli tingħata l-approvazzjoni tat-tip KE jew approvazzjoni tat-tip nazzjonali fir-rigward ta’ tipi ġodda ta’ vetturi li ma jikkonformawx mar-rekwiżiti stabbiliti fl-Annessi II u III, inkluż ir-rekwiżiti tal-approvazzjoni ta’ livell 2 fl-Anness II u l-kriterji suċċess/falliment stabbiliti fl-Appendiċi 2 ma’ dak l-Anness.
      4.   B’effett mill-1 ta’ Novembru 2018, awtoritajiet nazzjonali għandhom, fuq bażijiet relatati mal-AEBS, jikkunsidraw li ċertifikati ta’ konformità fir-rigward ta’ vetturi ġodda ma jibqgħux validi għall-iskopijiet tal-Artikolu 26 tad-Direttiva 2007/46/KE, u jipprojbixxu r-reġistrazzjoni, il-bejgħ u d-dħul fis-servizz ta’ dawn il-vetturi, meta dawn il-vetturi ma jikkonformawx mar-rekwiżiti stabbiliti fl-Annessi II u III, inkluż ir-rekwiżiti tal-approvazzjoni ta’ livell 2 fl-Anness II u l-kriterji suċċess/falliment stabbiliti fl-Appendiċi 2 ma’ dak l-Anness.
      5.   Mingħajr preġudizzju għall-paragrafi 1 sa 4, l-awtoritajiet nazzjonali ma jistgħux, fuq bażijiet relatati mal-AEBS:
      
                  (a)
               
               
                  jirrifjutaw milli jagħtu approvazzjoni tat-tip KE jew approvazzjoni tat-tip nazzjonali għal tip ġdid ta’ vettura fejn dik il-vettura tikkonforma mar-Regolament (KE) Nru 661/2009 u ma’ dan ir-Regolament;
               
            
                  (b)
               
               
                  jipprojbixxu r-reġistrazzjoni, il-bejgħ jew id-dħul fis-servizz ta’ vettura ġdida fejn dik il-vettura tikkonforma mar-Regolament (KE) Nru 661/2009 u ma’ dan ir-Regolament.
               
            
                  (c)
               
               
                  jagħtu approvazzjoni tat-tip KE jew approvazzjoni tat-tip nazzjonali skont l-approvazzjoni ta’ livell 2 għal tip ġdid ta’ vettura tal-kategorija M2 u tal-kategorija N2 b’massa massima li ma taqbiżx it-8 tunnellati, sakemm il-valuri ta’ suċċess/falliment għar-rekwiżiti tat-test ta’ twissija u ta’ attivazzjoni jkunu ġew speċifikati skont l-Artikolu 5.
               
            Artikolu 4
      Approvazzjoni tat-tip KE ta’ tip ta’ vettura fir-rigward ta’ AEBS
      1.   Il-manifattur jew ir-rappreżentant tal-manifattur għandhom jissottomettu lill-awtorità tal-approvazzjoni l-applikazzjoni tal-approvazzjoni tat-tip KE ta’ tip ta’ vettura fir-rigward tal-AEBS.
      2.   L-applikazzjoni għandha tkun ippreparata skont il-mudell tad-dokument tal-informazzjoni stabbilit fil-Parti 1 tal-Anness I.
      3.   Jekk ir-rekwiżiti rilevanti stabbiliti fl-Anness II ma’ dan ir-Regolament huma sodisfatti, l-awtorità tal-approvazzjoni għandha tagħti approvazzjoni tat-tip KE u toħroġ numru tal-approvazzjoi tat-tip skont is-sistema ta’ numerazzjoni stabbilita fl-Anness VII mad-Direttiva 2007/46/KE.
      Awtorità tal-approvazzjoni ma tistax tagħti l-istess numru lil tip ieħor ta’ vettura.
      4.   Għall-iskopijiet tal-paragrafu 3, l-awtorità tal-approvazzjoni għandha tagħti ċertifikat tal-approvazzjoni tat-tip KE stabbilit skont il-mudell stabbilit fil-Parti 2 mal-Anness I.
      Artikolu 5
      Emenda għall-Appendiċi 2 tal-Anness II
      Sal-31 ta’ Diċembru 2014 il-Kummissjoni għandha temenda l-Appendiċi 2 tal-Anness II sabiex din tinkludi l-valuri ta’ suċċess/falliment għar-rekwiżiti tat-twissija u tal-attivazzjoni li ser ikollhom jikkonformaw magħhom tipi ta' vetturi tal-kategorija M2 u tal-kategorija N2 b’massa massima li ma taqbiżx it-8 tunellati sabiex dawn jingħataw l-approvazzjoni ta’ livell 2.
      Artikolu 6
      Dħul fis-seħħ
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-16 ta’ April 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 200, 31.7.2009, p. 1.
      
         (2)  ĠU L 263, 9.10.2007, p. 1.
      
         ANNESS I
         
            Dokument ta' informazzjoni standard u ċertifikat tal-approvazzjoni tat-tip KE għall-approvazzjoni tat-tipi ta’ vetturi bil-mutur fir-rigward ta’ AEBS
         
         PARTI 1
         
            Dokument ta’ informazzjoni
         
         
            MUDELL
         
         Dokument ta’ informazzjoni Nru … li jirrelata mal-approvazzjoni tat-tip KE ta' vettura fir-rigward ta' sistemi avvanzati għal ibbrejkjar f’emerġenza (AEBS).
         L-informazzjoni li ġejja għandha tiġi pprovduta fi tliet kopji u tinkludi lista tal-kontenut. Kwalunkwe disinn irid jiġi provdut fi skala xierqa u b'dettall suffiċjenti fuq karta ta' daqs A4 jew folder ta' format A4. Jekk ikun hemm xi ritratti għandu jkun fihom dettalji suffiċjenti
         Jekk is-sistemi, il-komponenti jew unitajiet tekniċi oħra msemmija fl-Anness I mar-Regolament (UE) Nru 347/2012 ikollhom kontrolli elettroniċi, għandha tiġi pprovduta informazzjoni dwar il-prestazzjoni tagħhom.
         0.   ĠENERALI
         0.1.   Il-marka (marka tal-fabbrika tal-manifattur): …
         0.2.   Tip: …
         0.2.0.1.   Chassis: …
         0.2.0.2.   Karozzerija/vettura kompluta: …
         0.2.1.   Isem(ismijiet) kummerċjali (jekk disponibbli): …
         0.3.   Mezzi ta' identifikazzjoni tat-tip, jekk indikat fuq il-vettura (b): …
         0.3.0.1.   Chassis: …
         0.3.0.2.   Karozzerija/vettura kompluta: …
         0.3.1.   Fejn tinsab din il-marka: …
         0.3.1.1.   Chassis: …
         0.3.1.2.   Karozzerija/vettura kompluta: …
         0.4.   Kategorija ta' vettura (c): …
         0.5.   L-isem u l-indirizz tal-manifattur: …
         0.6.   Fejn jitqiegħdu l-pjanċi statutorji u l-metodu ta' twaħħil tagħhom u fejn jitqiegħed in-numru ta' identifikazzjoni tal-vettura: …
         0.6.1.   Fuq ix-chassis: …
         0.6.2.   Fuq il-karozzerija: …
         0.8.   L-isem(ismijiet) u l-indirizz(i) tal-impjant(i) tal-immuntar:
         0.9.   L-isem u l-indirizz tar-rappreżentant tal-manifattur (jekk jeżisti): …
         1.   KARATTERISTIĊI ĠENERALI TAL-KOSTRUZZJONI TAL-VETTURA
         1.1.   Ritratti u/jew disinji ta' eżempju rappreżentattiv tal-vettura: …
         1.2.   Disinn dimensjonali tal-vettura sħiħa: …
         1.3.   L-għadd tal-fusien u roti: …
         1.3.1.   L-għadd u l-pożizzjoni tal-fusien b'roti doppji: …
         1.3.2.   L-għadd u l-pożizzjoni tal-fusien bi steering: …
         1.3.3.   Fusien powered (għadd, pożizzjoni, interkonnessjoni): …
         2.   MASES U DIMENSJONIJIET (f)
             (g)
         
         (f'kg u mm) (Irreferi għad-disinn fejn applikabbli)
         2.1.   Tul(ijiet) ta' bejn ir-roti (b'tagħbija sħiħa) (1)
         
         2.1.1.   Vetturi b'żewġ fusien: …
         2.1.1.1.   Vetturi bi tliet fusien jew aktar
         2.3.   Tul(ijiet) u wisa'(wisgħat) tal-fus
         2.3.1.   Tul ta' kull fus li huwa steered (2): …
         2.3.2.   Tul tal-fusien l-oħra kollha (2): …
         2.3.4.   Il-wisa' tal-fus ta' quddiem nett (imkejla fuq it-tarf ta' barra tat-tajers għajr għall-bużżieqa mbuzzata 'l barra tat-tajers qrib l-art): …
         2.4.   Il-medda tad-dimensjonijiet tal-vettura (b'kollox)
         2.4.1.   Għal chassis mingħajr karozzerija
         2.4.1.1.   Tul (3): …
         2.4.1.1.1.   Tul massimu permissibbli: …
         2.4.1.1.2.   Tul minimu permissibbli: …
         2.4.1.2.   Wisa’ (4): …
         2.4.1.2.1.   Wisa’ massima permissibbli: …
         2.4.1.2.2.   Wisa’ minima permissibbli: …
         2.4.2.   Għal chassis bil-karozzerija
         2.4.2.1.   Tul (3): …
         2.4.2.1.1.   Tul tal-parti tat-tagħbija: …
         2.4.2.2.   Wisa’ (4): …
         2.4.3.   Għal karozzerija approvata mingħajr chassis (vetturi M2 u M3)
         2.4.3.1.   Tul (3): …
         2.4.3.2.   Wisa’ (4): …
         2.6.   Massa f'kundizzjoni ta' sewqan
         Massa tal-vettura bil-karozzerija u, fil-każ ta' vettura tal-irmonk ta' kategorija għajr għal M1, b'tagħmir ta' gganċjar, jekk imqiegħed mill-manifattur, f'kundizzjoni ta' sewqan, jew massa tax-chassis jew chassis bil-kabina, mingħajr karozzerija u/jew tagħmir ta' gganċjar jekk il-manifattur ma jqigħedx il-karozzerija u/jew it-tagħmir ta' gganċjar (inklużi likwidi, għodda, rota żejda, jekk tkun imqiegħda, u s-sewwieq u, għal karozzi tal-linja u kowċis, kunduttur jekk ikun hemm sit għall-kunduttur fil-vettura) (h) (massimu u minimu għal kull varjant): …
         4.7.   Veloċità ddisinjata massima tal-vettura (f'km/s) (q): …
         8.   BREJKIJIET
         (Għandhom jingħataw id-dettalji li ġejjin, inkluż il-mezz ta’ identifikazzjoni, fejn japplika)
         8.1.   It-tip u l-karatteristiċi tal-brejkijiet kif definit fil-punt 1.6 tal-Anness I mad-Direttiva tal-Kunsill 71/320/KEE (1) inklużi dettalji u disinji tal-għamla tat-tnabar, diski u pajpijiet u t-tip ta’ muntaturi tan-nagħla/pedd u/jew firrodu, il-partijiet effettivi tal-ibbrejkjar, ir-raġġ tat-tnabar, nagħal jew diski, il-massa tat-tnabar, tagħmir ta' aġġustament, partijiet rilevanti tal-fus(ien) u s-sospensjoni: …
         8.2.   Dijagramma tat-tħaddim, deskrizzjoni u/jew disinn tas-sistema tal-ibbrejkjar deskritta fil-punt 1.2 tal-Anness I mad-Direttiva 71/320/KEE inklużi dettalji u disinji tat-trażmissjoni u l-kontrolli: …
         8.2.1.   Sistema tal-ibbrejkjar tas-servizz: …
         8.2.2.   Sistema sekondarja tal-ibbrejkjar: …
         8.2.4.   Kull sistema oħra addizzjonali ta' bbrejkjar: …
         8.3.   Kontroll u trażmissjoni tas-sistemi ta’ bbrejkjar ta’ karrijiet f’vetturi mfassla biex jirmunkaw karru: ……
         8.4.   Il-vettura hija mgħammra biex tirmonka karru bi brejkijiet ta’ servizz elettriċi/pnewmatiċi/idrawliċi (*) service brakes: yes/no (*)
         
         8.5.   Sistema tal-ibbrejkjar anti-lock
         8.5.1.   Deskrizzjoni tal-operazzjoni tas-sistema (inklużi kwalunkwe partijiet elettroniċi), dijagramma tal-blokka elettrika, pjan taċ-ċirkwit idrawliku jew pnewmatiku: …
         8.6.   Kalkolu u kurvi skont l-Appendiċi għall-punt 1.1.4.2 tal-Appendiċi mal-Anness II għad-Direttiva 71/320/KEE jew l-Appendiċi għall-Anness XI ta’ dan, jekk applikabbli: …
         8.7.   Deskrizzjoni u/jew tpinġija tal-provvista ta’ enerġija, li trid tiġi speċifikata wkoll għal sistemi ta’ bbrejkjar assistiti bl-enerġija: …
         8.7.1.   Fil-każ ta’ sistemi ta’ bbrejkjar bl-arja kumpressata, pressjoni ta’ ħidma p2 fir-riżerva(i) tal-pressjoni: ……
         8.7.2.   Fil-każ ta’ sistemi ta’ bbrejkjar ta’ vakum, il-livell ta’ enerġija inizjali fir-riżerva(i): …
         13.   DISPOŻIZZJONIJIET SPEĊJALI GĦAL KAROZZI TAL-LINJA U KOWĊIS
         13.1.   Klassi tal-vettura: Klassi III/Klassi B (*)
         
         
            Noti ta’ spjegazzjoni
         
         PARTI 2
         
            MUDELL
         
         (format massimu: A4 (210 × 297 mm))
         
            ĊERTIFIKAT TAL-APPROVAZZJONI TAT-TIP KE
         
         Timbru tal-awtorità tal-approvazzjoni tat-tip
         Komunikazzjoni li tikkonċerna:
         
                     —
                  
                  
                     Approvazzjoni tat-tip KE (2)
                     
                  
               
                     —
                  
                  
                     Estensjoni tal-approvazzjoni tat-tip KE (2)
                     
                  
               
                     —
                  
                  
                     Rifjut tal-approvazzjoni tat-tip KE (2)
                     
                  
               
                     —
                  
                  
                     Irtirar tal-approvazzjoni tat-tip KE (2)
                     
                  
               ta’ tip ta’ vettura fir-rigward ta’ sistemi avvanzati ta’ bbrejkjar tal-emerġenza (AEBS)
         fir-rigward tar-Regolament tal-Kunsill (UE) Nru 347/2012 kif emendat u li tikkonforma mal-approvazzjoni ta’ livell 1 (2) / approvazzjoni ta’ livell 2 (2)
         
         Numru tal-approvazzjoni tat-tip KE _
         Raġuni għall-estensjoni:
         
            TAQSIMA I
         
         0.1.   Il-marka (marka tal-fabbrika tal-manifattur):
         0.2.   Tip:
         0.2.1.   Isem(ismijiet) kummerċjali (jekk dan huwa disponibbli)
         0.3.   Mezz ta’ identifikazzjoni tat-tip jekk dan huwa mmarkat fuq il-vettura (3)
         
         0.3.1.   Fejn tinsab din il-marka:
         0.4.   Il-kategorija tal-vettura (4):
         0.5.   Isem u indirizz tal-manifattur:
         0.8.   L-ismijiet u l-indirizz(i) tal-impjant(i) tal-immuntar:
         0.9.   Ir-rappreżentant tal-manifattur
         
            TAQSIMA II
         
         1.   Informazzjoni addizzjonali (fejn tapplika): Ara l-Addendum
         2.   Is-servizz tekniku responsabbli mit-twettiq tat-testijiet:
         3.   Id-data tar-rapport tat-test:
         4.   In-numru tar-rapport tat-test:
         5.   Rimarki (jekk hemm): Ara l-Addendum
         6.   Post:
         7.   Data:
         8.   Firma:
         
                     Dokumenti mehmużin
                  
                  
                     :
                  
                  
                     Pakkett ta’ tagħrif:
                     Rapport tat-test.
                  
               
            (b)  Jekk il-mezz ta' identifikazzjoni tat-tip fih karattri mhux rilevanti biex jiddeskrivu t-tip tal-vettura, komponenti jew unità teknika separata koperti minn dan id-dokument ta' informazzjoni, dawn il-karattri għandhom jiġu rrappreżentati fid-dokumentazzjoni bis-simbolu "?" (pereżempju ABC??123??).
         
            (c)  Ikklassifikati skont id-definizzjonijiet stabbiliti fil-Parti A tal-Anness II mad-Direttiva 2007/46/KE tal-Parlament Ewropew u tal-Kunsill (ĠU L 263, 9.10.2007, p. 1).
         
            (f)  Meta hemm verżjoni waħda b'kabina normali u oħra b'kabina tal-irqad, iż-żewġ gruppi ta' mases u dimensjonijiet għandhom jiġu ddikjarati
         
            (g)  Standard ISO 612: 1978 – Vetturi tat-triq – Dimensjonijiet tal-vetturi bil-mutur u vetturi rmunkati – kundizzjonijiet u definizzjonijiet
         
            (1)  
         
                     (g1)
                  
                  
                     Vetturi bil-mutur u trejler bi drawbar: terminu Nru 6.4.1.
                     Semitrejler u trejler ta’ fus ċentrali: terminu Nru 6.4.2.
                     
                        Nota:
                     
                     Fil-każ ta’ trejler ta’ fus ċentrali, il-fus tal-kapling għandu jitqies bħala l-fus ta' quddiem nett.
                  
               
            (2)  
         
                     (g4)
                  
                  
                     Terminu Nru 6.5.
                  
               
            (3)  
         
                     (g5)
                  
                  
                     Terminu Nru 6.1 u għal vetturi oħra apparti dawk tal-kategorija M1: il-Punt 2.4.1. tal-Anness I mad-Direttiva 97/27/KE tal-Parlament Ewropew u tal-Kunsill (ĠU L 233, 25.8.1997, p.1).
                     Fil-każ ta’ trejlers, it-tulijiet għandhom ikunu speċifikati kif imsemmi fit-terminu Nru 6.1.2. tal-Istandard ISO 612: 1978.
                  
               
            (4)  
         
                     (g7)
                  
                  
                     It-terminu Nru 6.2 u għal vetturi apparti dawk tal-kategorija M1: il-punt 2.4.2. tal-Anness I mad-Direttiva 97/27/KE.
                  
               
            (h)  Il-massa tas-sewwieq u, jekk applikabbli, tal-membru tal-ekwipaġġ hija valutata 75 kg (sottodiviża f’68 kg massa tal-okkupanti u 7 kg massa tal-bagalji skont l-Istandard ISO 2416 – 1992), it-tank tal-karburant ikun mimli sa 90 % u s-sistemi l-oħra li jkun fihom likwidu (ħlief dawk għal ilma użat) ikunu mimlija sa 100 % tal-kapaċità speċifikata mill-manifattur.
         
            (q)  Fir-rigward ta’ trejlers, il-veloċità massima permessa mill-manifattur.
         
            (1)  ĠU L 202, 6.9.1971, p. 37.
         
            (*)  Ħassar fejn mhux applikabbli (jeżistu każijiet fejn xejn ma jkun jeħtieġ jitħassar fejn tkun applikabbli aktar minn annotazzjoni waħda)
         
            (2)  Ħassar fejn ma japplikax
         
            (3)  Jekk il-mezz ta' identifikazzjoni tat-tip fih karattri mhux rilevanti biex jiddeskrivu t-tip tal-vettura, komponenti jew unità teknika separata koperti minn dan id-dokument ta' informazzjoni, dawn il-karattri għandhom jiġu rrappreżentati fid-dokumentazzjoni bis-simbolu "?" (pereżempju ABC??123??)
         
            (4)  Kif definit fit-Taqsima A tal-Anness II mad-Direttiva 2007/46/KE.
         
            Addendum
            għaċ-ċertifikat tal-approvazzjoni tat-tip KE Nru …
            1.   Informazzjoni addizzjonali
            1.1.   Deskrizzjoni qasira tas-sistema avvanzata ta’ bbrejkjar ta’ emerġenza (AEBS) mwaħħla mal-vettura:
            4.   Ir-riżultati tat-test skont l-Anness II mar-Regolament (UE) Nru 347/2012.
            4.1.   Dettalji li jippermettu l-identifikazzjoni u r-riproduzzjoni tal-miri użati għall-ittestjar
            4.2.   Lista ta’ azzjonijiet pożittivi li jirriżultaw fl-interruzzjoni tal-fażi ta' twissija ta' ħabta
            4.3.   Lista ta’ azzjonijiet pożittivi li jirriżultaw fl-interruzzjoni tal-fażi ta' bbrejkjar ta’ emerġenza
            4.4.   Deskrizzjoni tal-indikazzjoni tat-twissija u s-sekwenza li fiha jiġu ppreżentati s-sinjali ta’ twissija ta’ ħabta lis-sewwieq.
            4.5.   Massa u kundizzjoni tat-tagħbija tal-vettura matul it-test
            4.6.   Dettalji li jippermettu li jkunu identifikati speċifikament il-miri tat-test
            4.7.   Riżultat tat-twissija u t-test tal-attivazzjoni b’mira stazzjonarja
            4.8.   Riżultati tat-twissija u t-test tal-attivazzjoni b’mira li tiċċaqlaq
            4.9.   Riżultati tat-test tad-detezzjoni ta’ ħsara
            4.10.   Ir-riżultati tat-test tad-diżattivazzjoni (isir biss jekk il-vettura hija mgħammra b’mezzi ta’ diżattivazzjoni tas-sistema ta’ bbrejkjar ta’ emerġenza)
            4.11.   Riżultati tat-test ta’ reazzjoni falsa
            4.12.   It-tip ta’ vettura bis-sistema avvanzata ta’ bbrejkjar ta’ emerġenza (AEBS) tagħha tikkonforma mar-rekwiżiti tal-approvazzjoni ta' livell 1 stabbiliti fl-Appendiċi 1 mal-Anness II mar-Regolament (UE) Nru 347/2012: iva/le (1)
            
            4.13.   It-tip ta’ vettura bis-sistema avvanzata ta’ bbrejkjar ta’ emerġenza (AEBS) tagħha tikkonforma mar-rekwiżiti tal-approvazzjoni ta' livell 2 stabbiliti fl-Appendiċi 2 mal-Anness II mar-Regolament (UE) Nru 347/2012: iva/le (1)
            
            5.   Rimarki (jekk hemm):
            
               (1)  Ħasar fejn ma japplikax.
         
      
      
         ANNESS II
         
            Rekwiżiti u testijiet għall-approvazzjoni tat-tipi ta’ vetturi bil-mutur fir-rigward ta’ AEBS
         
         1.   Rekwiżiti
         1.1.   Rekwiżiti ġenerali
         1.1.1.   Kull vettura koperta bl-ambitu ta’ dan ir-Regolament għandu, fir-rigward tal-AEBS imwaħħla, tissodisfa r-rekwiżiti tal-prestazzjoni stabbiliti fil-punti 1.1. sa 1.6.2. ta’ dan l-Anness u għandha tkun mgħammra b’funzjoni ta’ bbrejkjar anti-lock skont ir-rekwiżiti tal-prestazzjoni tal-Anness 13 tar-Regolament UNECE Nru 13 (1).
         1.1.2.   L-effikaċja tal-AEBS m’għandhiex tkun affettwata b’mod negattiv minn kampijiet manjetiċi jew tal-elettriku. Dan għandu jintwera mill-konformità mar-Regolament UNECE Nru 10, serje ta’ emendi 03.
         1.1.3.   Konformità mal-aspetti ta’ sikurezza ta’ sistemi kunplessi ta’ kontroll elettroniku għandha tintwera billi jiġu sodisfatti r-rekwiżiti tal-Anness III.
         1.2.   Rekwiżiti tal-prestazzjoni
         1.2.1.   Is-sistema għandha tipprovdi lis-sewwieq bi twissijiet xierqa kif deskritt fil-punti 1.2.1.1 sa 1.2.1.3:
         
                     1.2.1.1.
                  
                  
                     Twissija ta’ ħabta meta l-AEBS tkun innutat possibbiltà ta’ ħabta ma’ vettura li tkun qiegħda quddiem tal-kategorija M, N jew O fl-istess karreġġata li tkun qed tivjaġġa b’veloċità aktar bil-mod, tkun waqfet kompletament jew tkun stazzjonarja li ma tkunx ġiet identifikata li qed tiċċaqlaq. It-twissija għandha tkun kif speċifikat fil-punt 1.5.1.
                  
               
                     1.2.1.2.
                  
                  
                     Twissija ta’ ħsara meta jkun hemm ħsara fl-AEBS li tipprevjeni li jiġu sodisfatti r-rekwiżiti ta’ dan l-Anness. It-twissija għandha tkun kif speċifikat fil-punt 1.5.4.
                     
                                 1.2.1.2.1
                              
                              
                                 M’għandux ikun hemm intervall ta’ ħin biżżejjed bejn kull awtokontroll mill-AEBS, u sussegwentement, m’għandux ikun hemm dewmien biżżejjed biex jinxtegħel is-sinjal ta’ twissija, fil-każ ta' ħsara li tista’ tkun innutata permezz tal-elettriku.
                              
                           
               
                     1.2.1.3.
                  
                  
                     Għandha tingħata twissija ta’ diżattivazzjoni, jekk il-vettura hija mgħammra b’mezzi sabiex l-AEBS tkun diżattivata b’mod manwali, meta s-sistema tkun diżattivata. Dan ser ikun speċifikat fil-punt 1.4.2.
                  
               1.2.2.   Wara t-twissija(twissijiet) li hemm referenza għalihom fil-punt 1.2.1.1., u skont id-dispożizzjonijiet tal-punti 1.3.1., 1.3.2 u 1.3.3., għandu jkun hemm fażi ta’ bbrejkjar ta’ emerġenza bl-iskop li titnaqqas b’mod sinjifikanti l-veloċità tal-vettura inkwistjoni. Dan għandu jkun ittestjat skont il-punti 2.4. u 2.5.
         1.2.3.   L-AEBS għandha tkun attiva mill-anqas fil-firxa tal-veloċità tal-vettura ta’ 15 km/s sal-veloċità massima tad-disinn tal-vettura, u għal kull tagħbija tal-vettura, sakemm din ma tkunx diżattivata manwalment skont il-punt 1.4.
         1.2.4.   L-AEBS għandha tkun iddisinjata biex timminimizza l-ħolqien ta' sinjali ta’ twissija ta’ ħabta u biex jevita bbrejkjar awtonomu f’sitwazzjonijiet fejn is-sewwieq ma jagħrafx ħabta bil-quddiem imminenti. Dan għandu jintwera skont il-punt 2.8.
         1.3.   Interruzzjoni mis-sewwieq
         1.3.1.   L-AEBS tista’ tipprovdi l-mezzi lis-sewwieq biex jinterrompi l-fażi tat-twissija ta’ ħabta. Madankollu, meta tintuża sistema ta’ bbrejkjar tal-vettura sabiex tingħata twissija tattili, is-sistema għandha tipprovdi lis-sewwieq b’mezz biex ikun jista’ jinterrompi t-twissija tal-ibbrejkjar.
         1.3.2.   L-AEBS għandha tipprovdi l-mezz għas-sewwieq biex jinterrompi l-fażi ta’ bbrejkjar ta’ emerġenza.
         1.3.3.   Fil-każijiet li hemm referenza għalihom fil-punti 1.3.1 u 1.3.2., l-interruzzjoni tista’ tinbeda minn kull azzjoni pożittiva (pereżempju kick-down, bl-operazzjoni tal-kontroll tal-indikatur tad-direzzjoni) li tindika li s-sewwieq huwa konxju mis-sitwazzjoni ta’ emerġenza. Il-manifattur tal-vettura għandu jipprovdi lista ta' dawn l-azzjonijiet pożittivi lis-servizz tekniku fi kwalunkwe ħin tal-approvazzjoni tat-tip u din għandha tinhemeż mar-rapport tat-test li hemm referenza għalih fit-Taqsima II tal-Parti 2 tal-Anness I.
         1.4.   Meta vettura hija mgħammra b’mezz biex tkun diżattivata l-funzjoni tal-AEBS, għandhom japplikaw il-kundizzjonijiet li ġejjin kif suppost:
         
                     1.4.1.
                  
                  
                     Il-funzjoni AEBS għandha terġa’ tkun installata awtomatikament mal-bidu ta’ kull ċiklu ta’ ignixin ġdid.
                  
               
                     1.4.2.
                  
                  
                     Sinjal ottiku kostanti ta’ twissija għandu jinforma lis-sewwieq li l-funzjoni AEBS tkun ġiet diżattivata. Is-sinjal ta’ twissija isfar speċifikat fil-punt 1.5.4 jista’ jintuża għal dan l-għan.
                  
               1.5.   Indikazzjoni ta’ twissija
         1.5.1.   It-twissija ta’ ħabta li hemm referenza għaliha fil-punt 1.2.1.1 għandha tingħata b’mill-anqas żewġ modalitajiet magħżula bejn dik akustika, tattili jew ottika.
         Il-ħin tas-sinjali ta’ twissija għandu jkun tali li dawn għandhom jipprovdu l-possibbiltà lis-sewwieq biex jirreaġixxi għar-riskju ta’ ħabta u jieħu kontroll tas-sitwazzjoni, u għandu jevita wkoll li jkun ta’ xkiel għas-sewwieq minħabba twissijiet li jingħataw kmieni ż-żejjed jew spiss wisq. Dan għandu jkun ittestjat skont il-punti 2.4.2 u 2.5.2.
         1.5.2.   Deskrizzjoni tal-indikazzjoni tat-twissija u s-sekwenza li fiha jiġu ppreżentati s-sinjali tat-twissija tal-ħabta lis-sewwieq għandhom jingħataw mill-manifattur tal-vettura fil-ħin tal-approvazzjoni tat-tip u jiġu rreġistrati fir-rapport tat-test.
         1.5.3.   Fejn jintuża mezz ottiku bħala parti mit-twissija tal-ħabta, is-sinjal ottiku jista' jkun it-teptip tas-sinjal ta' twissija ta' ħsara kif speċifikat fil-punt 1.2.1.2.
         1.5.4.   It-twissija ta’ ħsara li hemm referenza għaliha fil-punt 1.2.1.2 għandha tkun sinjal ta' twissija ottiku isfar kostanti.
         1.5.5.   Kull sinjal ta’ twissija ottiku tal-AEBS għandha tkun attivata jew meta jinxtegħel is-swiċċ tal-ignixin (start) għall-pożizzjoni 'on' (ħidma) jew meta s-swiċċ tal-ignixin (start) ikun f’pożizzjoni bejn 'on' (ħidma) u 'start' li hija deżinjata mill-manifattur bħala pożizzjoni ta’ kontroll (sistema inizjali (power-on)). Dan ir-rekwiżit ma japplikax għal sinjali ta’ twissija li jintwerew fi spazju komuni.
         1.5.6.   Is-sinjali ottiċi ta’ twissija għandhom ikunu viżibbli anke matul il-jum, il-kundizzjoni sodisfaċenti tas-sinjali għandha tkun tista' tiġi verifikata b'mod faċli mis-sewwieq minn fuq is-sit tas-sewwieq.
         1.5.7.   Meta s-sewwieq jingħata sinjal ottiku ta’ twissija li jindika li l-AEBS temporanjament mhijiex disponibbli, pereżempju minħabba kundizzjonijiet ħżiena tat-temp, is-sinjal għandu jkun kostanti u ta' kulur isfar. Is-sinjal ta’ twissija ta’ ħsara speċifikat fil-punt 1.5.4. jista’ jintuża għal dan.
         1.6.   Dispożizzjonijiet għall-ispezzjoni teknika perjodika
         1.6.1.   Waqt spezzjoni teknika perjodika għandu jkun possibbli li wieħed jikkonferma l-istatus ta’ tħaddim korrett tal-AEBS permezz ta’ osservazzjoni viżiva tal-istatus tas-sinjal ta’ twissija ta’ ħsara, wara 'power-ON' u kwalunkwe kontroll tal-bozza.
         Fil-każ li s-sinjal tat-twissija ta' ħsara jkun fi spazju komuni, dan l-ispzju komuni għandu jkun osservat li jkun funzjonali qabel ma jsir il-kontroll tal-istatus tas-sinjal tat-twissija ta’ ħsara.
         1.6.2.   Fil-ħin tal-approvazzjoni tat-tip, għandu jkun muri b’mod kunfidenzjali l-mezz ta’ protezzjoni kontra modifika sempliċi mhux awtorizzata tat-tħaddim tas-sinjal ta’ twissija ta’ ħsara magħżul mill-manifattur.
         Min-naħa l-oħra, dan ir-rekwiżit ta' protezzjoni huwa sodisfatt meta jkun disponibbli mezz sekondarju għall-kontroll tal-istatus ta' tħaddim korrett tal-AEBS.
         2.   Il-proġeduri tat-test
         2.1.   Il-kundizzjonijiet tat-test
         2.1.1.   It-test għandu jitwettaq fuq superfiċje lixxa u xotta tal-asfalt jew tal-konkrit li tagħti adeżjoni tajba.
         2.1.2.   It-temperatura tal-ambjent għandha tkun bejn 0 °C u 45 °C.
         2.1.3.   Il-firxa ta’ viżibbiltà orizzontali għandha tippermetti li l-mira tkun osservata matul it-test kollu.
         2.1.4.   It-testijiet għandhom jitwettqu meta ma jkunx hemm riħ li jista’ jaffettwa r-riżultati.
         2.2.   Il-kundizzjonijiet tal-vettura
         2.2.1.   Il-piż tat-test
         Il-vettura għandha tkun ittestjata f’kundizzjoni ta' tagħbija kif miftiehem bejn il-manifattur u s-Servizz Tekniku. M’għandha ssir l-ebda alterazzjoni ladarba tkun inbdiet il-proċedura tat-test.
         2.3.   Il-miri tat-test
         2.3.1.   Il-mira użata għat-testijiet għandha tkun karozza tal-passiġġieri regolari ta’ produzzjoni ta’ serje ta’ volum għoli tal-kategorija M1 AA saloon, jew inkella rappreżentazzjoni 'soft target' ta’ din il-vettura f’termini tal-karatteristiċi tal-identifikazzjoni tagħha applikabbli għas-sistema tas-sensur tal-AEBS li qed jiġi ttestjat (2).
         2.3.2.   Dettalji li jippermettu li l-mira(miri) jkunu identifikati u riprodotti speċifikament għandhom ikunu rreġistrati fid-dokumentazzjoni tal-approvazzjoni tat-tip tal-vettura, kif hemm referenza għalihom fil-punt 4.6 tal-Addendum mat-Taqsima II tal-Parti 2 tal-Anness I.
         2.4.   Test tat-twissija u attivazzjoni b’mira stazzjonarja
         2.4.1.   Il-vettura inkwistjoni għandha tersaq lejn il-mira stazzjonarja f’linja dritta għal mill-anqas żewġ sekondi qabel il-parti funzjonali tat-test, b’vettura inkwistjoni li jkollha mira ’l barra mil-linja ċentrali ta’ mhux aktar minn 0,5 m.
         Il-parti funzjonali tat-test għandha tibda meta l-vettura inkwistjoni tkun qed tivjaġġa b’veloċità ta’ 80 ± 2 km/s u tkun mill-anqas f’distanza ta’ 120 m mill-mira.
         Mill-bidu tal-parti funzjonali sal-punt tal-ħabta m’għandu jkun hemm l-ebda aġġustament lil kwalunkwe kontroll tal-vettura inkwistjoni mis-sewwieq minbarra aġġustamenti żgħar fil-kontroll tal-istering bħala kontroll kontra xi ċaqliq.
         2.4.2.   Il-ħin għall modalitajiet tat-twissija ta’ ħabta li hemm referenza għalihom fil-punt 1.5.1. għandhom jikkonformaw ma’ dan li ġej:
         
                     2.4.2.1.
                  
                  
                     Mill-anqas modulu wieħed ta’ twissija tattili jew akustiku għandu jingħata mhux aktar tard mill-valuri speċifikati fi:
                     
                                  
                              
                              
                                 Għall-approvazzjoni ta’ livell 1 Il-kolonna B tat-Tabella fl-Appendiċi 1
                              
                           
                                  
                              
                              
                                 Għall-approvazzjoni ta’ livell 2: Il-kolonna B tat-Tabella fl-Appendiċi 2
                              
                           Dawn il-valuri għandhom jintlaħqu qabel il-bidu tal-fażi tal-ibbrejkjar ta’ emerġenza.
                  
               
                     2.4.2.2.
                  
                  
                     Mill-anqas żewġ modalitajiet ta’ twissija għandhom jingħataw mhux aktar tard mill-valuri speċifikati fi:
                     
                                  
                              
                              
                                 Għall-approvazzjoni ta’ livell 1: Il-kolonna C tat-Tabella fl-Appendiċi 1
                              
                           
                                  
                              
                              
                                 Għall-approvazzjoni ta’ livell 2: Il-kolonna C tat-Tabella fl-Appendiċi 2
                              
                           Dawn il-valuri għandhom jintlaħqu qabel il-bidu tal-fażi tal-ibbrejkjar ta’ emerġenza.
                  
               
                     2.4.2.3.
                  
                  
                     Kull tnaqqis fil-veloċità matul il-fażi ta’ twissija m’għandux jeċċedi jew il-15-il km/s jew 30 % tat-tnaqqis totali fil-veloċità tal-vettura inkwistjoni, skont dak li huwa l-ogħla.
                  
               2.4.3.   Il-fażi ta’ twissija ta’ ħabta għandha tkun segwita mill-fażi tal-ibbrejkjar ta’ emerġenza.
         2.4.4.   Il-fażi ta’ bbrejkjar ta’ emerġenza m’għandhiex tibda qabel TTC ugwali għal jew anqas minn 3,0 sekondi.
         Il-konformità għandha tkun verifikata jew permezz tal-kejl attwali matul it-test jew bl-użu ta’ dokumentazzjoni pprovduta mill-manifattur tal-vettura, kif miftiehem bejn is-Servizz Tekniku u l-manifattur tal-vettura.
         2.4.5.   It-tnaqqis totali fil-veloċità tal-vettura inkwistjoni fil-ħin tal-impatt mal-mira stazzjonarja għandha tkun mhux anqas mill-valur speċifikat fi:
         
                      
                  
                  
                     Għall-approvazzjoni ta’ livell 1 Il-kolonna D tat-Tabella fl-Appendiċi 1
                  
               
                      
                  
                  
                     Għall-approvazzjoni ta’ livell 2: Il-kolonna D tat-Tabella fl-Appendiċi 2
                  
               2.5.   Test ta’ twissija u attivazzjoni b’mira li tiċċaqlaq
         2.5.1.   Il-vettura inkwistjoni u l-mira li tiċċaqlaq għandhom jivjaġġaw f’linja dritta, fl-istess direzzjoni, għal mill-anqas żewġ sekondi qabel il-parti funzjonali tat-test, b’vettura inkwistjoni li jkollha mira ’l barra mil-linja ċentrali ta’ mhux aktar minn 0,5 m.
         Il-parti funzjonali tat-test għandha tibda meta l-vettura inkwistjoni tkun qed tivjaġġa b’veloċità ta’ 80 ± 2 km/s u l-mira li tiċċaqlaq b’veloċità tal-valur speċifikat fi:
         
                      
                  
                  
                     Għall-approvazzjoni ta’ livell 1: Il-kolonna H tat-Tabella fl-Appendiċi 1
                  
               
                      
                  
                  
                     Għall-approvazzjoni ta’ livell 2: Il-kolonna H tat-Tabella fl-Appendiċi 2
                  
               Id-distanza ta’ separazzjoni bejn il-vettura inkwistjoni u l-mira li tiċċaqlaq għandha tkun mill-anqas ta’ 120 m.
         Mill-bidu tal-parti funzjonali tat-test sakemm il-vettura inkwistjoni tilħaq veloċità uġwali għal dik tal-mira m’għandu jkun hemm l-ebda aġġustament lil kwalunkwe kontroll tal-vettura inkwistjoni mis-sewwieq minbarra aġġustamenti żgħar fil-kontroll tal-istering bħala kontroll kontra xi ċaqliq
         2.5.2.   Il-ħin għall-modalitajiet tat-twissija tal-ħabta li hemm referenza għalih fil-punt 1.5.1 għandu jikkonforma ma’ dan li ġej:
         
                     2.5.2.1.
                  
                  
                     Mill-anqas modalità waħda ta’ twissija tattili jew akustika għandha tingħata mhux aktar tard mill-valur speċifikat fi:
                     
                                  
                              
                              
                                 Għall-approvazzjoni ta’ livell 1: Il-kolonna E tat-Tabella fl-Appendiċi 1
                              
                           
                                  
                              
                              
                                 Għall-approvazzjoni ta’ livell 2: Il-kolonna E tat-Tabella fl-Appendiċi 2
                              
                           Dawn il-valuri għandhom jintlaħqu qabel ma tibda l-fażi tal-ibbrejkjar ta’ emerġenza.
                  
               
                     2.5.2.2.
                  
                  
                     Mill-anqas żewġ modalitajiet ta’ twissija għandhom jingħataw mhux aktar tard mill-valuri speċifikati fi:
                     
                                  
                              
                              
                                 Għall-approvazzjoni ta’ livell 1: Il-kolonna F tat-Tabella fl-Appendiċi 1
                              
                           
                                  
                              
                              
                                 Għall-approvazzjoni ta’ livell 2: Il-kolonna F tat-Tabella fl-Appendiċi 2
                              
                           Dawn il-valuri għandhom jintlaħqu qabel ma tibda l-fażi tal-ibbrejkjar ta’ emerġenza.
                  
               
                     2.5.2.3.
                  
                  
                     Kull tnaqqis fil-veloċità matul il-fażi ta’ twissija m’għandux jeċċedi jew il-15-il km/s jew 30 % tat-tnaqqis totali fil-veloċità tal-vettura inkwistjoni, skont dak li huwa l-ogħla.
                  
               2.5.3.   Il-fażi ta’ twissija ta’ ħabta għandha tkun segwita mill-fażi tal-ibbrejkjar ta’ emerġenza, u r-riżultat ta' dan għandu jkun li l-vettura inkwistjoni ma tolqotx mal-mira li tiċċaqlaq.
         2.5.4.   Il-fażi ta’ bbrejkjar ta’ emerġenza m’għandhiex tibda qabel TTC ugwali għal jew anqas minn 3,0 sekondi.
         Il-konformità għandha tkun verifikata jew permezz tal-kejl attwali matul it-test jew bl-użu ta’ dokumentazzjoni pprovduta mill-manifattur tal-vettura, kif miftiehem bejn is-Servizz Tekniku u l-manifattur tal-vettura.
         2.6.   It-test ta’ detezzjoni tal-ħsara
         2.6.1.   Agħmel simulazzjoni tal-ħsara elettrika, pereżempju billi tneħħi s-sors tal-enerġija lil kull komponent tal-AEBS jew billi tneħħi kull konnessjoni elettrika bejn il-komponenti tal-AEBS. Meta ssir simulazzjoni ta’ ħsara tal-AEBS, la l-konnessjonijiet elettriċi għas-sinjal ta’ twissija tas-sewwieq li hemm referenza għalihom fil-punt 1.5.4 u lanqas il-kontroll ta’ diżattivazzjoni manwali fakultattiv tal-AEBS li hemm referenza għalih fil-punt 1.4. m’għandhom ikunu skonnettjati.
         2.6.2.   Is-sinjal ta’ twissija ta’ ħsara li hemm referenza għalih fil-punt 1.5.4. għandu jkun attivat u jibqa’ attivat mhux aktar tard minn 10 sekondi wara li l-vettura tkun instaqet f’veloċità akbar minn 15 km/s u jerġa’ jiġi attivat mill-ġdid immedjatament wara ċiklu ta’ ignition 'off' ignition 'on' bil-vettura stazzjonarja sakemm tibqa’ teżisti l-ħsara simulata.
         2.7.   It-test tad-diżattivazzjoni
         2.7.1.   Għal vetturi mgħammra b’mezzi ta’ diżattivazzjoni tal-AEBS, dawwar is-swiċċ tal-ignixin (start) lejn il-pożizzjoni ’on’ (ħidma) u ddiżattiva l-AEBS. Is-sinjal ta’ twissija li hemm referenza għalih fil-punt 1.4.2. għandu jkun attivat. Dawwar is-swiċċ tal-ignixin (start) lejn il-pożizzjoni ’off’. Għal darb’oħra, dawwar is-swiċċ tal-ignixin (start) lejn il-pożizzjoni ’on’ (ħidma) u vverifika li s-sinjal ta’ twissija li kien attivat qabel mhux attivat mill-ġdid, li jindika li l-AEBS jkun rega’ ġie installat kif speċifikat fil-punt 1.4.1. Jekk is-sistema tal-ignixin hija attivata permezz ta’ ‘ċavetta’, dak ir-rekwiżit għandu jkun sodisfatt mingħajr ma titneħħa ċ-ċavetta.
         2.8.   It-test ta’ reazzjoni falza
         2.8.1.   Żewġ vetturi stazzjonarji, tal-kategorija M1 AA saloon, għandhom jitpoġġew:
         
                     (a)
                  
                  
                     b’tali mod li jħarsu fl-istess direzzjoni ta’ vjaġġar bħall-vettura inkwistjoni,
                  
               
                     (b)
                  
                  
                     b’distanza ta’ 4,5 m bejniethom (3),
                  
               
                     (c)
                  
                  
                     bil-parti ta’ wara ta’ kull vettura allinjata mal-oħra.
                  
               2.8.2.   Il-vettura inkwistjoni għandha tivjaġġa għal distanza ta’ mill-anqas 60 m, b’veoċità kostanti ta’ 50 ± 2 km/s biex tgħaddi ċentralment bejn iż-żewġ vetturi stazzjonarji.
         Matul it-test m’għandu jkun hemm l-ebda aġġustament ta xi kontroll tal-vettura inkwistjoni, ħlief xi aġġustamenti żgħar tal-istering bħala azzjoni kontra ċ-ċaqliq
         2.8.3.   L-AEBS m’għandhiex tipprovdi twissija ta’ ħabta u m’għandhiex tibda l-fażi tal-ibbrejkjar ta’ emerġenza..
         
            (1)  L-Unjoni aderixxiet ma’ dak ir-Regolament UNECE permezz tad-Deċiżjoni tal-Kunsill 97/836/KE (ĠU L 346, 17.12.1997, p. 78).
         
            (2)  Il-karatteristiċi tal-identifikazzjoni tas-soft target għandhom ikunu maqbula bejn is-Servizz Tekniku u l-manifattur tal-vettura bħala ekwivalenti għal karozza tal-passiġġieri tal-kategorija M1 AA saloon
         
            (3)  Il-punt ta’ referenza ta’ kull vettura stazzjonarja biex tkun stabbilita d-distanza bejn żewġ vetturi stazzjonarji, għandu jkun determinat skont ISO 612-1978.
         
            Appendiċi 1
            
               Approvazzjoni ta’ livell 1: rekwiżiti għat-test tat-twissija u tal-attivazzjoni - valuri suċċess/falliment
            
            
                        A
                     
                     
                        B
                     
                     
                        C
                     
                     
                        D
                     
                     
                        E
                     
                     
                        F
                     
                     
                        G
                     
                     
                        H
                     
                  
                        Kategorija tal-vettura
                     
                     
                        Mira stazzjonarja
                     
                     
                        Mira li tiċċaqlaq
                     
                  
                        Il-ħin tal-modalitajiet ta’ twissija
                     
                     
                        Tnaqqis fil-veloċità tal-vettura inkwistjoni
                     
                     
                        Il-ħin tal-modalitajiet ta’ twissija
                     
                     
                        Tnaqqis fil-veloċità tal-vettura inkwistjoni
                     
                     
                        Veloċità tal-mira
                     
                  
                        Mill-anqas 1 tattili jew akustiku
                     
                     
                        Mill-anqas 2
                     
                     
                        Mill-anqas 1 tattili jew akustiku
                     
                     
                        Mill-anqas 2
                     
                  
                        (punt ta’ referenza 2.4.2.1)
                     
                     
                        (punt ta’ referenza 2.4.2.2)
                     
                     
                        (punt ta’ referenza 2.4.5)
                     
                     
                        (punt ta’ referenza 2.5.2.1)
                     
                     
                        (punt ta’ referenza 2.5.2.2)
                     
                     
                        (punt ta’ referenza 2.5.3)
                     
                     
                        (punt ta’ referenza 2.5.1)
                     
                  
                        M3, N3 u N2 > 8 t (mgħammra b‘sistemi ta’ bbrejkjar pnewmatiċi jew air over hydraulic u b’sistemi ta’ sospensjoni tal-fus ta’ wara pnewmatiċi)
                     
                     
                        Mhux aktar tard minn 1,4 s qabel ma tibda l-fażi tal-ibbrejkjar ta’ emerġenza
                     
                     
                        Mhux aktar tard minn 0,8 s qabel ma tibda l-fażi tal-ibbrejkjar ta’ emerġenza
                     
                     
                        Mhux anqas minn 10 km/s
                     
                     
                        Mhux aktar tard minn 1,4 s qabel ma tibda l-fażi tal-ibbrejkjar ta’ emerġenza
                     
                     
                        Mhux aktar tard minn 0,8 s qabel ma tibda l-fażi tal-ibbrejkjar ta’ emerġenza
                     
                     
                        Il-vettura inkwistjoni m’għandhiex ikollha impatt mal-mira li tiċċaqlaq
                     
                     
                        32 ± 2 km/s
                     
                  
         
            Appendiċi 2
            
               Approvazzjoni ta’ livell 2: rekwiżiti għat-test tat-twissija u tal-attivazzjoni - valuri suċċess/falliment
            
            
                        A
                     
                     
                        B
                     
                     
                        C
                     
                     
                        D
                     
                     
                        E
                     
                     
                        F
                     
                     
                        G
                     
                     
                        H
                     
                  
                        Kategorija tal-vettura
                     
                     
                        Mira stazzjonarja
                     
                     
                        Mira li tiċċaqlaq
                     
                  
                        Il-ħin tal-modalitajiet ta’ twissija
                     
                     
                        Tnaqqis fil-veloċità tal-vettura inkwistjoni
                     
                     
                        Il-ħin tal-modalitajiet ta’ twissija
                     
                     
                        Tnaqqis fil-veloċità tal-vettura inkwistjoni
                     
                     
                        Il-veloċità tal-mira
                     
                  
                        Mill-anqas wieħed tattili jew akustiku
                     
                     
                        Mill-anqas 2
                     
                     
                        Mill-anqas wieħed tattili jew akustiku
                     
                     
                        Mill-anqas 2
                     
                  
                        (punt ta’ referenza 2.4.2.1)
                     
                     
                        (punt ta’ referenza 2.4.2.2)
                     
                     
                        (punt ta’ referenza 2.4.5)
                     
                     
                        (punt ta’ referenza 2.5.2.1)
                     
                     
                        (punt ta’ referenza 2.5.2.2)
                     
                     
                        (punt ta’ referenza 2.5.3)
                     
                     
                        (punt ta' referenza 2.5.1)
                     
                  
                        M3, N3 u N2 > 8 t (1)
                        
                     
                     
                        Mhux anqas minn 1,4 s qabel il-bidu tal-fażi tal-ibbrejkjar ta’ emerġenza
                     
                     
                        Mhux aktar tard minn 0,8 s qabel il-bidu tal-fażi tal-ibbrejkjar ta’ emerġenza
                     
                     
                        Mhux anqas minn 20 km/s
                     
                     
                        Mhux aktar tard minn 1,4 s qabel il-bidu tal-fażi tal-ibbrejkjar ta’ emerġenza
                     
                     
                        Mhux aktar tard minn 0,8 s qabel il-bidu tal-fażi tal-ibbrejkjar ta’ emerġenza
                     
                     
                        Il-vettua suġġett m’għandhiex ikollha impatt mal-mira li tiċċaqlaq
                     
                     
                        12 ± 2 km/s
                     
                  
                        N2 ≤ 8 t u M2
                            (2)
                        
                     
                     
                        
                            (3)
                        
                     
                     
                        
                            (3)
                        
                     
                     
                        
                            (3)
                        
                     
                     
                        
                            (3)
                        
                     
                     
                        
                            (3)
                        
                     
                     
                        
                            (3)
                        
                     
                     
                        
                            (3)
                        
                     
                  
               (1)  Vetturi tal-kategorija M3 b’sistema ta’ bbrejkjar idrawlika huma suġġetti għar-rekwiżiti tat-tieni ringiela.
            
               (2)  Vetturi b’sistema ta’ bbrejkjar pnewmatika huma suġġetti għar-rekwiżiti tal-ewwel ringiela.
            
               (3)  Il-valuri għandhom ikunu speċifikati skont l-Artikolu 5.
         
      
      
         ANNESS III
         
            Rekwiżiti speċjali li għandhom ikunu applikati għall-aspetti ta’ sikurezza ta’ sistemi kumplessi ta’ kontroll elettroniku tal-vettura
         
         1.   Ġenerali
         Dan l-Anness jiddefinixxi r-rekwiżiti speċjali għad-dokumentazzjoni, l-istrateġija f'każ ta' ħsara u l-verifika fir-rigward tal-aspetti ta' sikurezza ta' sistemi kumplessi ta’ kontroll elettroniku tal-vettura għall-iskopijiet ta’ dan ir-Regolament.
         Dan l-Anness jista’ jkun applikat ukoll għal funzjonijiet relatati ma’ sikurezza li huma kkontrolati permezz ta’ sistema(sistemi) elettronika(eletroniċi).
         Dan l-Anness ma jispeċifikax il-kriterji tal-prestazzjoni għal sistemi kumplessi elettroniċi għall-kontroll ta' vetturi imma jkopri l-metodoloġija applikata għall-proċess tad-disinn u l-informazzjoni li għandha tingħata lis-servizz tekniku għal skopijiet ta' approvazzjoni tat-tip.
         Dik l-informazzjoni għandha turi li sistema kumplessa elettronika għall-kontroll ta' vetturi tirrispetta, taħt kundizzjonijiet normali u ta’ ħsara, ir-rekwiżiti ta’ prestazzjoni kollha xierqa stabbiliti f’dan ir-Regolament.
         2.   Definizzjonijiet
         Għall-iskopijiet ta’ dan l-Anness, għandhom japplikaw dawn id-definizzjonijiet:
         
                     2.1.
                  
                  
                     “Kunċett tas-sikurezza” huwa deskrizzjoni tal-miżuri mfasslin fis-sistema, pereżempju fl-unitajiet elettroniċi, sabiex tiġi indirizzata l-integrità tas-sistema u b’hekk ikun żgurat tħaddim sikur anki fil-każ ta’ ħsara elettrika.
                     Il-possibbiltà li l-vettura taqa’ għal ħidma parzjali jew saħansitra għal sistema ta’ appoġġ għall-funzjonijiet vitali tal-vettura tista’ tkun parti mill-kunċett tas-sikurezza.
                  
               
                     2.2.
                  
                  
                     “Sistema ta’ kontroll elettroniku” tfisser kombinazzjoni ta’ unitajiet, iddisinjati biex jikkooperaw fil-produzzjoni tal-funzjoni ddikjarata tal-kontroll tal-vettura permezz tal-ipproċessar elettroniku tad-dejta.
                     Sistemi bħal dawn, ta’ spiss ikkontrollati minn softwer, jinbnew minn komponenti funzjonali distinti bħal sensuri, unitajiet ta’ kontroll elettroniku u attwaturi u jkunu mqabbdin b’konnessjonijiet tat-trażmissjoni. Jistgħu jinkludu elementi mekkaniċi, elettropnewmatiċi jew elettroidrawliċi.
                  
               
                     2.3.
                  
                  
                     “Sistemi kumplessi ta’ kontroll elettroniku tal-vettura” huma dawk is-sistemi ta’ kontroll elettroniku li huma suġġetti għal ġerarkija ta’ kontroll li fihom, funzjoni kkontrollata tista’ tinqabeż minn sistema/funzjoni ta’ livell ogħla ta’ kontroll elettroniku.
                  
               
                     2.4.
                  
                  
                     “Sistemi/funzjonijiet ta’ kontroll ta’ livell ogħla” huma dawk is-sistemi/funzjonijiet li jużaw dispożizzjonijiet addizzjonali ta’ pproċessar u/jew ta’ sensing biex jimmodifikaw l-imġiba tal-vettura billi jeħtieġu varjazzjonijiet fil-funzjoni(jiet) normali tas-sistema ta’ kontroll tal-vettura.
                     Dan jippermetti li s-sistemi kumplessi awtomatikament ibiddlu l-għanijiet tagħhom bi prijorità li tiddependi fuq iċ-ċirkostanzi pperċeputi.
                  
               
                     2.5.
                  
                  
                     “Unitajiet” huma l-iżgħar diviżjonijiet tal-komponenti ta’ sistema koperti f’dan l-Anness: dawk il-kombinazzjonijiet ta’ komponenti ser jiġu ttrattati bħala entitajiet singoli għal skopijiet ta’ identifikazzjoni, analiżi jew sostituzzjoni.
                  
               
                     2.6.
                  
                  
                     “Konnessjonijiet ta’ trażmissjoni” huma l-mezzi li jintużaw biex jiġu interkonnessi l-unitajiet distribwiti sabiex jitwasslu sinjali, dejta operattiva jew provvista tal-enerġija.
                     Ġeneralment, dan it-tagħmir ikun tal-elettriku iżda, f’xi parti minnu, jista’ jkun mekkaniku, pnewmatiku, idrawliku jew ottiku.
                  
               
                     2.7.
                  
                  
                     “Firxa ta’ kontroll” tirreferi għall-varjabbli tal-output li jikkorrispondi għall-medda li fuqha s-sistema x’aktarx li teżerċita kontroll.
                  
               
                     2.8.
                  
                  
                     “Konfini ta’ ħidma funzjonali” tirreferi għall-konfini tal-limiti fiżiċi esterni li fihom is-sistema tista’ żżomm kontroll.
                  
               3.   Dokumentazzjoni
         3.1.   Rekwiżiti
         Il-manifattur għandu jipprovdi pakkett ta’ dokumentazzjoni li jagħti aċċess għad-disinn bażiku tas-sistema kumplessa ta’ kontroll elettroniku tal-vettura li għaliha qed issir l-applikazzjoni għall-approvazzjoni tat-tip (minn hawn ’il quddiem “is-Sistema”) u l-mezzi li bihom hija mqabbda ma’ sistemi oħrajn tal-vettura jew li permezz tagħhom tikkontrolla direttament lill-varjabbli tal-output.
         Għandhom jiġu spjegati l-funzjoni(jiet) tas-"Sistema" u l-kunċett tas-sikurezza, kif stabbiliti mill-manifattur.
         Id-dokumentazzjoni għandha tkun qasira, iżda għandha tipprovdi evidenza li d-disinn u l-iżvilupp kellhom il-benefiċċju ta’ kompetenza mill-oqsma kollha tas-sistema li huma involuti.
         Għal spezzjonijiet tekniċi perjodiċi, id-dokumentazzjoni għandha tiddeskrivi kif l-istatus operattiv kurrenti tas-"Sistema" jista’ jiġi kkontrollat.
         3.1.1.   Id-dokumentazzjoni għandha tkun disponibbli f’żewġ partijiet:
         
                     (a)
                  
                  
                     Il-pakkett tad-dokumentazzjoni formali għall-approvazzjoni, li fih il-materjal elenkat fit-Taqsima 3 (ħlief dak tal-punt 3.4.4) li għandu jiġi pprovdut lis-servizz tekniku fil-ħin tas-sottomissjoni tal-applikazzjoni għall-approvazzjoni tat-tip. Dan se jitqies bħala r-referenza bażika għall-proċess ta’ verifika stabbilit fil-punt 4.
                  
               
                     (b)
                  
                  
                     Materjal addizzjonali u dejta ta’ analiżi li hemm referenza għalihom fil-punt 3.4.4, li għandhom jinżammu mill-manifattur, iżda għandhom ikunu disponibbli għal spezzjoni fi żmien l-approvazzjoni tat-tip.
                  
               3.2.   Deskrizzjoni tal-funzjonijiet tas-“Sistema”
         Għandha tiġi pprovduta deskrizzjoni li tagħti spjegazzjoni sempliċi tal-funzjonijiet kollha ta’ kontroll tas-"Sistema" u tal-metodi li ntużaw sabiex jintlaħqu l-għanijiet, inkluża dikjarazzjoni tal-mekkaniżmu(i) li permezz tiegħu(tagħhom) jiġi eżerċitat il-kontroll.
         3.2.1.   Għandha tkun ipprovduta lista tal-varjabbli tal-input u dawk ipperċepiti kollha u għandha tiġi ddefinita l-firxa ta’ ħidma tagħhom.
         3.2.2.   Għandha tkun ipprovduta lista tal-varjabbli tal-output kollha li jiġu kkontrollati mis-"Sistema" u, f’kull każ, għandha tingħata indikazzjoni ta’ jekk il-kontroll huwiex dirett jew permezz ta’ sistema oħra tal-vettura. Għandha tiġi definita l-firxa ta’ kontroll eżerċitata fuq kull varjabbli bħal dawn.
         3.2.3.   Fejn ikun xieraq għall-prestazzjoni tas-sistema, għandhom jiġu ddikjarati l-limiti li jiddefinixxu l-konfini tal-ħidma funzjonali.
         3.3.   L-arranġament u l-iskematika tas-sistema
         3.3.1.   Inventarju tal-komponenti
         Għandha tkun ipprovduta lista li tiġbor flimkien l-unitajiet kollha tas-"Sistema" u li ssemmi s-sistemi l-oħrajn tal-vettura li huma meħtieġa sabiex tintlaħaq il-funzjoni ta’ kontroll in kwistjoni.
         Għandha tkun ipprovduta dijagramma skematika ġenerali li turi dawn l-unitajiet f’kombinazzjoni fejn kemm id-distribuzzjoni tat-tagħmir kif ukoll l-interkonnessjonijiet jiġu ċċarati.
         3.3.2.   Il-funzjonijiet tal-unitajiet
         Il-funzjoni ta’ kull unità tas-"Sistema" għandha tkun deskritta fil-qosor u għandhom jintwerew is-sinjali li jikkonnettjawha ma’ unitajiet oħrajn jew ma’ sistemi oħrajn tal-vettura. Dan jista’ jkun ipprovdut permezz ta’ dijagramma blokka dettaljata jew dijagramma skematika oħra, jew b’deskrizzjoni megħjuna minn dijagramma bħal din.
         3.3.3.   L-interkonnessjonijiet
         L-interkonnessjonijiet fis-"Sistema" għandhom jintwerew permezz ta’ dijagramma taċ-ċirkwiti għall-konnessjonijiet tat-trażmissjoni tal-elettriku, permezz ta’ dijagramma tal-optical-fibre għal konnessjonijiet ottiċi, permezz ta’ dijagramma tal-pajpijiet għal apparat tat-trażmissjoni pnewmatika jew idrawlika u permezz ta’ arranġament dijagrammatiku ssimplifikat għall-konnessjonijiet mekkaniċi.
         3.3.4.   Il-fluss tas-sinjali u l-prijoritajiet
         Għandu jkun hemm korrispondenza ċara bejn dawn il-konnessjonijiet tat-trażmissjoni u s-sinjali ttrasportati bejn l-unitajiet.
         Il-prijoritajiet tas-sinjali fuq mogħdijiet tad-dejta multiplexed għandhom jiġu ddikjarati kulfejn il-prijorità tista’ tkun kwistjoni li taffettwa l-prestazzjoni jew is-sikurezza għall-finijiet ta’ dan ir-Regolament.
         3.3.5.   L-identifikazzjoni tal-unitajiet
         Kull unità għandha tkun identifikabbli b’mod ċar u b’mod mhux ambigwu (eż. bi mmarkar għall-ħardwer u bi mmarkar jew b’output tas-softwer għall-kontenut tas-softwer) biex tkun ipprovduta assoċjazzjoni korrispondenti tal-ħardwer u tad-dokumentazzjoni.
         Fejn il-funzjonijiet jiġu kkombinati f’unità waħda jew f’kompjuter wieħed, iżda jintwerew fi blokki multipli fid-dijagramma blokka għal skopijiet ta’ ċarezza u ta’ faċilità ta’ spjegazzjoni, għandha tintuża biss marka waħda għall-identifikazzjoni tal-ħardwer.
         Bl-użu ta’ din l-identifikazzjoni, il-manifattur għandu jafferma li t-tagħmir ipprovdut huwa konformi mad-dokument korrispondenti.
         
                  
                     3.3.5.1.
                  
                  
                     L-identifikazzjoni tiddefinixxi l-verżjoni tal-ħardwer u tas-softwer u, fejn tal-aħħar jinbidel b’tali mod li jbiddel il-funzjoni tal-unità għall-finijiet ta’ dan ir-Regolament, din l-identifikazzjoni għandha titbiddel ukoll.
                  
               3.4.   Il-kunċett tas-sikurezza tal-manifattur
         3.4.1.   Il-manifattur għandu jipprovdi dikjarazzjoni li tafferma li l-istrateġija magħżula biex jintlaħqu l-għanijiet tas-"Sistema", f’kundizzjonijiet mhux ta’ ħsara, mhux se tippreġudika l-ħidma sikura tas-sistemi li huma suġġetti għad-dispożizzjonijiet ta’ dan ir-Regolament.
         3.4.2.   Fir-rigward tas-softwer użat fis-"Sistema", għandha tiġi spjegata l-arkittettura ġenerali u għandhom jiġu identifikati l-metodi u l-għodod tad-disinn li ntużaw. Il-manifattur għandu jkun ippreparat, jekk ikun meħtieġ, li juri xi evidenza tal-mezzi li bihom tkun ġiet iddetermina r-realizzazzjoni tal-loġika tas-sistema matul il-proċess tad-disinn u tal-iżvilupp.
         3.4.3.   Il-manifattur għandu jipprovdi lill-awtoritajiet tekniċi bi spjegazzjoni tad-dispożizzjonijiet tad-disinn mibnija fis-"Sistema" sabiex tiġi ġġenerata ħidma sikura f’kundizzjonijiet ta’ ħsara. Dispożizzjonijiet possibbli tad-disinn għal ħsara fis-"Sistema" pereżempju huma:
         
                     (a)
                  
                  
                     il-vettura taqleb għal ħidma fejn tintuża sistema parzjali;
                  
               
                     (b)
                  
                  
                     bidla għal sistema separata ta’ appoġġ;
                  
               
                     (c)
                  
                  
                     it-tneħħija tal-funzjoni ta’ livell għoli.
                  
               Fil-każ ta’ ħsara, is-sewwieq għandu jiġi mwissi, pereżempju b’sinjal ta’ twissija jew b’wirja ta’ messaġġ. Meta s-sistema ma tkunx diżattivata mis-sewwieq, eż. billi jdawwar l-iswiċċ tal-ignixin (ħidma) għal "mitfi", jew billi tintefa dik il-funzjoni partikolari jekk ikun ipprovdut swiċċ speċjali għal dak l-iskop, it-twissija għandha tkun preżenti sakemm tippersisti l-kundizzjoni ta’ ħsara.
         
                  
                     3.4.3.1.
                  
                  
                     Jekk, f’ċerti kundizzjonijiet ta’ ħsara, il-provvista magħżula tagħżel modalità ta’ rendiment parzjali, allura dawn il-kundizzjonijiet għandhom jiġu ddikjarati u l-limiti tal-effikaċja li jirriżultaw għandhom jiġu ddefiniti.
                  
               
                  
                     3.4.3.2.
                  
                  
                     Jekk il-provvista magħżula tagħżel mezz sekondarju (ta’ appoġġ) biex twettaq l-għan tas-sistema ta’ kontroll tal-vettura, il-prinċipji tal-mekkaniżmu tal-bidla, il-loġika u l-livell tat-tagħmir addizzjonali li jaħdem f’każ ta’ ħsara u kwalunkwe karatteristika ta’ kontroll interna ta’ appoġġ għandhom jiġu spjegati u l-limiti tal-effikaċja ta’ appoġġ li jirriżultaw għandhom jiġu ddefiniti.
                  
               
                  
                     3.4.3.3.
                  
                  
                     Jekk il-provvista magħżula tagħżel it-tneħħija tal-funzjoni ta’ livell ogħla, is-sinjali ta’ kontroll tal-output korrispondenti assoċjati ma’ din il-funzjoni għandhom jiġu inibiti, u b’tali mod li jiġi limitat l-ixkiel ta’ tranżizzjoni.
                  
               3.4.4.   Id-dokumentazzjoni għandha tkun appoġġjata minn analiżi li turi, f’termini ġenerali, kif se ġġib ruħha s-sistema meta sseħħ kwalunkwe waħda mill-ħsarat speċifikati li se jkollha effett fuq ir-rendiment jew fuq is-sikurezza tal-kontroll tal-vettura.
         Dan jista’ jkun ibbażat fuq Analiżi tal-Modalità u tal-Effett tal-Ħsara (FMEA - Failure Mode and Effect Analysis), Analiżi tal-Oriġini tal-Ħsara (FTA - Fault Tree Analysis) jew kwalunkwe proċess simili adattat għal konsiderazzjonijiet tas-sikurezza tas-sistema.
         Il-metodu(i) analitiku(ċi) magħżul(a) għandu(hom) jiġi(u) stabbilit(i) u miżmum(a) mill-manifattur u għandu(hom) jkun(u) disponibbli għal spezzjoni mis-servizz tekniku fi żmien l-approvazzjoni tat-tip.
         
                  
                     3.4.4.1.
                  
                  
                     Din id-dokumentazzjoni għandha telenka l-parametri li qegħdin jiġu mmonitorjati u għandha tistabbilixxi, għal kull kundizzjoni ta’ ħsara tat-tip imsemmi fil-punt 3.4.4, is-sinjal ta’ twissija li għandu jingħata lis-sewwieq u/jew lill-persunal tas-servizz/tal-ispezzjoni teknika.
                  
               4.   Verifika u Test
         4.1.   Il-ħidma funzjonali tas-"Sistema", kif ġiet stabbilita fid-dokumenti meħtieġa fil-punt 3, għandha tiġi ttestjata kif ġej:
         4.1.1.   Il-verifika tal-funzjoni tas-“Sistema”
         Bħala l-mezz biex ikunu stabbiliti l-livelli operattivi normali, il-verifika tar-rendiment tas-sistema tal-vettura f’kundizzjonijiet mhux ta’ ħsara għandha titwettaq skont l-ispeċifikazzjoni tal-livell ta’ referenza bażiku tal-manifattur sakemm dan ma jkunx suġġett għal test ta’ rendiment speċifikat bħala parti mill-proċedura tal-approvazzjoni stabbilita f’dan ir-Regolament.
         4.1.2.   Il-verifika tal-kunċett tas-sikurezza li hemm referenza għalih fil-punt 3.4
         Ir-reazzjoni tas-"Sistema" għandha, fid-diskrezzjoni tal-awtorità tal-approvazzjoni tat-tip, tiġi kkontrollata taħt l-influwenza ta’ ħsara fi kwalunkwe unità individwali bl-applikazzjoni ta’ sinjali ta’ output korrispondenti għal unitajiet tal-elettriku jew għal elementi mekkaniċi sabiex jiġu simulati l-effetti ta’ ħsarat interni fl-unità.
         Ir-riżultati tal-verifika għandhom jikkorrispondu mas-sommarju ddokumentat tal-analiżi tal-ħsarat, sa livell ta’ effett globali b’mod li jiġi kkonfermat li l-kunċett u l-eżekuzzjoni tas-sikurezza jkunu adegwati.